หุ้นสหรัฐฯปิดบวก
หุ้นสหรัฐฯ ปิดบวกอย่างแรง หลังมีข่าวเอทีแอนด์ทีเข้าซื้อกิจการคู่แข่ง ขณะที่ราคาน้ำมันพุ่งบวกต่อเนื่อง หลังพันธมิตรตะวันตกถล่มลิเบียและเหตุความไม่สงบในเยเมน
22 มี.ค. 2554

หุ้นสหรัฐฯ ปิดบวกอย่างแรง หลังมีข่าวเอทีแอนด์ทีเข้าซื้อกิจการคู่แข่ง ขณะที่ราคาน้ำมันพุ่งบวกต่อเนื่อง หลังพันธมิตรตะวันตกถล่มลิเบียและเหตุความไม่สงบในเยเมน 
 ตลาดหุ้นสหรัฐฯเมื่อวันจันทร์(21มี.ค.) ปิดบวกอย่างแรง หลังได้ปัจจัยหนุนจากข่าวเอทีแอนด์ทีผู้ให้บริการเครือข่ายโทรศัพท์มือถือเบอร์ 2 ในสหรัฐฯ ประกาศพร้อมทำสัญญาซื้อกิจการกับเบอร์ 4 อย่างทีโมบายล์       ดัชนีหุ้นดาวโจนส์ เพิ่มขึ้น 178.01 จุด (1.50 เปอร์เซ็นต์) ปิดที่ 12,036.53 แนสแดก เพิ่มขึ้น 48.42 จุด (1.83 เปอร์เซ็นต์) ปิดที่ 2,692.09 จุด เอสแอนด์พี เพิ่มขึ้น 19.18 จุด (1.50 เปอร์เซ็นต์) ปิดที่ 1,298.38 จุด
ขณะที่ราคาน้ำมันพุ่งบวกต่อเนื่อง หลังพันธมิตรตะวันตกถล่มลิเบียและเหตุความไม่สงบในเยเมน สองชาติผู้ส่งออกพลังงาน สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนเมษายน เพิ่มขึ้น 1.26 ดอลลาร์ ปิดที่ 102.33 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.03 ดอลลาร์ ปิดที่ 114.96 ดอลลาร์ต่อบาร์เรล